Diesel-Men Clearance | Diesel-Men Sale At Big Discount - Up To 59%
Diesel Men Jackets J-BINTUR Black,rudolf diesel,diesel gas,fashionable design Sport « Oudtshoorn Nuus Koerant Klein Karoo Newspaper | DIE HOORN
Argief vir die ‘Sport’ Kategorie
Skeidsregter te lyf gegaan!
Christo Kemp, skeidsregter in Saterdag se wedstryd tussen Oudtshoorn en Calitzdorp, lê met rooikaart nog in die hand op die grond tussen die spelers se voete. Hy is na bewering te lyf gegaan nadat hy die kaart aan een van Calitzdorp se spelers gewys het.Foto: Adri Viljoen.
DIE SWD-Presidentsligawedstryd tussen die eerste rugbyspanne van Oudtshoorn en Calitzdorp Saterdag op die Rec op Oudtshoorn is vroeg in die tweede helfte beëindig nadat die skeidsregter na bewering aangerand is. Oudtshoorn het in daardie stadium 22-7 voorgeloop.
Die voorval het kort voor die middel van die tweede helfte gebeur toe die skeidsregter, Christo Kemp, ’n rooikaart gewys het aan Calitzdorp se plaasvervangeragtsteman, Rico Tiemie, wat kort tevore op die veld gedraf het. Tiemie het toe na bewering vir Kemp te lyf gegaan.
Oudtshoorn se spelers het vinnig tot Kemp se redding gekom en Tiemie onder bedwang gebring. Kemp het die wedstryd daarna afgeblaas omdat die gemoedere hoog geloop het en hy bang was iemand kry seer. Oudtshoorn se spelers het toe vir Kemp van die veld af begelei. (more…)
Sportfees is op hande!
DIE SA Nasionale skopbokskampioenskap, wat Saterdag, 22 Junie, in die De Jager Sportkompleks plaas-vind, is een van die hoogtepunte van die Oudtshoorn Sportfees wat van Vrydag, 21 Junie, tot Sondag, 30 Junie, in die Groter Oudtshoorn plaasvind.
Die sportfees wat die afgelope paar jaar baie suksesvol in die wintervakansie op Oudtshoorn aangebied is, skop volgende Vrydag met die Wes- en Oos-Kaapse skaakkampioenskap by Aurial Kollege af en duur tot Sondag, 23 Junie. Skaak by die sportfees is ’n eerste vir die fees. (more…)
Volgens Henco Rademeyer van Dryland Event Management wat die fietsren organiseer en aanbied, pas hulle die roete elke jaar aan om te verseker dat daar altyd nuwe uitdagings vir die deelnemers is. (more…)
Me Mariette le Roux, ’n sportsielkundige, het oor die geestelike vaardighede van die rugbyspeler gepraat en Tian Stemmet oor die selektering van individue vir die span, en spankeuses van die keurders. (more…)
Die rustydtelling was 17-16 in die guns van Evergreens, verlede jaar se SWD-Premierligakampioenspan. (more…)
SWD pak WP hier!
DIE pragtige nuwe pawiljoen by die Bridgton Sportgronde word Saterdag, 8 Junie, amptelik in gebruik geneem met ’n rugbytoernooi waarin die WP in die hoofwedstryd vriendskaplik teen die SWD speel.
Mnr Ian Laubscher, sportbeampte van die Oudtshoorn munisipaliteit, kon sy vreugde en trots kwalik verberg toe hy die nuwe pawiljoen by die Bridgton Sportgronde vir Die Hoorn gewys het. Hy sê dit is vir hom ’n voorreg om ’n werk te hê waar hy projekte tot voordeel van die gemeenskap kan aanpak.
In Sport gepos | Comments Off
Mnr Dario Urbanski (agter links) saam met van Lategansvlei Primêre Skool se geesdriftige sokkerspelers voor die telbord by hul sokkerveld. Die sokkerveld se naam is Alten Försterei 2, vernoem na 1.FC Union Berlin se tuisstadion, Försterei 1.
DIE ondersteunersklub van die Duitse sokkerklub 1FC Union Berlin het R120 000 ingesamel vir ’n sokkerveld met kleedkamers en toilette vir die leerders van Lategansvlei Primêre Skool in die Oudtshoorn-distrik.
Mnr Dario Urbanski, wat ’n gastehuis in die Lategansvlei-omgewing bedryf en saam met sy vrou, Carmen, by die skool betrokke is, vertel hy het verlede jaar die skool vir een van sy Duitse gaste, mnr Rainer Schön-knecht, gaan wys. Hy het ook ’n stuk grond wat hy gelyk gemaak het vir ’n sokkerveld vir die kinders vir hom gewys. Dit is egter ’n harde, klipperige oppervlak. (more…)
In Skolenuus, Sport gepos | Comments Off
Bridgton klop voorlopers
Die eerstespan van Bridgton Rugbyklub het Saterdag in ’n naelbytstryd waarin geen genade gegee of gevra is nie, vir Barbarians, die voorlopers in die SWD Premierliga, met 30-23 pakgegee. Bridgton was halftyd met 24-12 voor.
Bridgton se vier drieë, almal in die eerste helfte, is deur Enzo Erasmus (stut), Anver Venter (senter), David Goliath (slot) en Rhupino Plaatjies (senter) gedruk. Venter het twee hiervan verdoel. (more…)
Dr Jannie du Toit (regs) oorhandig hier boekies vir kinders wat aan sport deelneem, aan die kapteins van die Hoërskool Oudtshoorn se eerste wintersportspanne. Van links is mnr Johan Claassen, skoolhoof van die Hoërskool Oudtshoorn, Mihan Fourie (rugby), Jason Carlisle (seunshokkie), Susan King meisieshokkie) en Janetjé Jordaan (netbal).
DIE gevaar van proteiëndrankies en ander ongetoetste aanvullings was Maandagoggend in die kollig tydens ’n praatjie deur dr Jannie du Toit, mediese dokter van Oudtshoorn, by die Hoërskool Oudtshoorn. Du Toit beskik ook oor ’n verdere kwalifikasie in sportgeneeskunde.
Hy het na die tyd ’n boekie met voedingsriglyne vir kinders wat aan sport deelneem, uitgedeel. Dit is saamgestel deur me Elana Marais, ’n dieetkundige van Oudtshoorn en bevat ook spyskaartvoorbeelde vir seuns en meisies en ’n verskeidenheid wenke oor byvoorbeeld vloeistofinname en hoe om voor en op ’n wedstryddag te eet. (more…)
In Skolenuus, Sport gepos | Kommentaar (2) »
Oudtshoorn op wenpad
Die eerstespan van die Oudtshoorn Rugbyklub het Saterdag op die Rec in ’n SWD Presidentsligawedstryd Willing Hearts van Prins Albert met 34-20 geklop.
Jaco Terblanche, oud-SWD-stut wat as kaptein vir Oudtshoorn uitgedraf het, het ’n besliste verskil ge-maak. Hy het ’n groot rol gespeel in sy span se oorheersing voorlangs. Die paar keer wat hy met die bal op loop gegaan het, het sy teenstanders letterlik van hom afgespat.
In die eerste helfte het Alvaro de Nobrega (agtsteman), Patrick Olckers (vleuel), Marthinus Hendricks (senter) vir Oudtshoorn drieë gedruk. Charlton Prinsloo het twee verdoel en ’n strafdoel aangeteken. Heinrich Nel (vleuel) het Willing Hearts se enigste punte in die eerste helfte met ’n onverdoelde drie aangeteken. (more…)
Puik wen vir Gimmies
Die Gimmies se skrumskakel, Johan Steyn, gaan oor vir een van die Gimmies se sewe drieë.Foto: Kobus Smit
DIE eerste rugbyspan van Langenhoven Gimnasium het Saterdag met puik hardlooprugby die Hoërskool Oudtshoorn geklop met 48-16.
Die Gimmies, wat hul beste eerstespan in baie jare het, het sewe drieë gedruk teenoor die twee van die Struisies wat vanjaar ’n jong span het met baie van die spanlede in graad 11.
Hoewel Gimmies se voorspelers die oorhand gehad het, was dit veral hul agterlyn wat puik was met vyf drieë.
Die Gimmiesenter, Ruben Pieterse, het die eerste punte op die telbord geplaas met ’n drie vroeg in die wedstryd. DJ Potgieter het verdoel. (more…)
SWD FIETSRY bied van Sondag ’n winterfietsryreeks van agt wedrenne op die Ovaalrenbaan van die Oudtshoorn Motorklub aan.
Volgens die organiseerder, mnr Corné Botha, is die hele gesin welkom om met hul bergfietse aan dié nuwe byeenkoms te kom deelneem. Daar is afdelings van o.10 tot 60+. Die wenners van die verskillende ouderdomsgroepe is diegene wat die meeste punte oor die agt wedrenne verdien. (more…)
Deur Liezl van Niekerk en Liesel le Roux
Die jaarlikse kragmeting tussen die Hoërskool Oudtshoorn en Langenhoven Gimnasium se wintersportspanne vind Saterdag (18 Mei) op Struisies se sportvelde plaas. Die Hoorn het met die kapteins van al die eerstespanne gaan gesels oor dié groot geleentheid. (more…)
Anver Venter (regs) wat as Union Stars se Sportman van die Jaar aangewys is vir die 375 lopies wat hy die seisoen behaal het en die 19 paaltjies wat hy laat kantel het. Mnr Simon Swigelaar, lewenslange ere-president van SWD Krieket, het sy trofee aan hom oorhandig. Anver het ook die trofee ontvang van die B-span se Kolwer van die Jaar.
In Foto's, Sport gepos | Comments Off
Die fietsrywenners in Saterdag se Redstone Bergfiets en Veldloopbyeenkoms was Yolanda Myburgh (vroue, 46 km), Frans Grotepass (mans, 46 km, Wynand Mulder (mans, 60 km) en Yolande de Villiers (vroue, 60 km). Etienne Plaatjies en Elizma Theron was die mans- en vrouewenner van die 28 km-veldwedloos. Plaatjies het ’n nuwe rekord opgestel. Op die foto kom twee van die 60 km-ryers by die eindpunt aan. Die Redstone-byeenkoms, wat vanjaar die sewende keer plaasgevind, is met die steun van Dryland Event Management aangebied.
Skaak nou ook deel van die Sportfees
Die Jaarlikse Oudtshoorn Sportfees sal vanjaar vir die eerste keer ’n skaakafdeling hê, wat van 21 tot 23 Junie by Aurial College sal plaasvind. Die Oudtshoorn Skaakklub reël die toernooi.
Die toernooi sal uit drie kategorieë bestaan: laerskole (bordprys: R500), hoërskole (bordprys: R1 000) en seniors (bordprys: R2 500) . (more…)
In Nuus, Sport gepos | Comments Off
Bridgton wen klipharde derby
Anver Venter, knap senter van Bridgton wat ’n drie gedruk het en vier strafdoele behaal het.
DIE SWD Premierliga-wedstryd Saterdag op die Rec tussen Bridgton Rugbyklub en All Blacks was ’n harde affêre waarin geen genade gegee of gevra is nie met Anver Venter, Bridgton se senter, wat met ’n persoonlike bydrae van 17 punte die grondslag gelê het vir sy span se oorwinning met 22-10.
Bridgton het vroeg in dié derby-wedstryd druk geplaas op die All Blacks in die se helfte van die veld wat gelei het tot twee strafdoele deur Venter in die eerste tien minute om Bridgton met 6-0 te laat voorloop.
Nie lank daarna is ’n strafskop binne trefafstand aan All Blacks toegeken weens ’n vuishou deur een van Bridgton se slotte, Ruahl Lewis, wat hiervoor met ’n rooi kaart van die veld gestuur is. Gershwin Goliath, All Blacks se skrumskakel, het die strafskop deur die pale gejaag om die telling 6-3 te maak.
In die res van die eerste helfte het All Blacks twee geelkaarte gekry. Een van die daarmee gepaardgaande strafskoppe is deur Venter oorgeskop vir die halftydtelling van 9-3. (more…)
Voorspelers te sterk
Hierdie aanraking onder die ken mag dalk gemoedelik lyk, maar die derbywedstryd tussen Bridgton en All Blacks was taai!
DIE Oudtshoorn Rugbyklub het Vrydagaand ’n spannende SWD Presidentsligawedstryd teen Collegians met 20-5 gewen. Die rustydtelling was 15-5.
Die wedstryd is in koue, nat weer gespeel wat hanteerwerk baie bemoeilik het. Oudtshoorn het gebruik gemaak van sy swaar pak voorspelers en Collegians telkens in die skrums in trurat gehad.
Oudtshoorn het eerste punte aangeteken toe hulle ná ’n lynstaan mooi gedryf en die slot Nigel Muller vir ’n onverdoelde drie oorgestuur het.
Kort daarna het Keith Meyer, Oudtshoorn se losskakel, ná briljante individuele spel oorgeduik vir ’n drie, wat ook nie verdoel is nie. (more…)
Mnr Louis Fourie, voorsitter van die Oudtshoorn Gholfklub, oorhandig die trofee aan Jaco Mortlock, manskampioen van 2013.
DIE manskampioen vir 2013 van die Oudtshoorn Gholfklub is Jaco Mortlock met ’n brutotelling van 146 punte en die vrouekampioen Celeste Barnard met 180 punte.
Die kampioenskap het op Woensdag, 1 Mei, plaasgevind.
Ruan Harmse is die junior kampioen (beste bruto telling vir ’n speler met ’n voorgee van hoër as 10).
Die seniorkampioen is Frans Cilliers.
Die uitslae van Saterdag se houespel is: Afd A : Phil Mooney (38), Jaco Mortlock (36) en Louis Fourie sr (36); afd B: PF Mooney (43), Francois Verwey (39) en Antonie Theunisson (38); afd C: Melcus Nel (36), Daniel Boks (35) en Jaco van Molendorf (33); vroue-afd B: Celeste Barnard (36) en Wanita de Villiers (31); en vroue-afd C: Leonie van Greunen (36) en Ronelle Cornelissen.